Sanguo zhi pinghua/page 10

. . . 敗. 張表回軍，往袞州便走，後有玄德襲著. 前有一大林，林中走出一隊軍來，約一千餘人，立馬橫刀. 張表急問：「來者是誰？」「我是漢先鋒手下一卒，關某字雲長. 」言曰：「賊將何不下馬受降！」張表大驚. 雲長橫刀向前，張表更不敢迎敵，棄斜便走.

玄德軍亦趕上，與關公一發將張表軍殺其九分，都無百十餘人，相戰到晚，前至袞州城下. 張表急聲高叫：「開門！後有伏兵趕之甚急！」城上張寶火急開門，張表軍都無五七十人入城. 壕塹之外，柳林中，張飛埋伏軍一發撞入城去，殺張表軍落水者勿知其數. 張飛領百十餘人高叫：「斫斷吊橋索者！」後軍都入城來. 夤夜間，張寶、張表又不知漢軍多少，急往北門便走. 複奪袞州.

至來日，元帥排筵宴，商議間，有探軍人回報，敗軍都入廣寧郡. 元帥曰：「來朝先鋒領軍先行，隨後大軍撥寨都赴揚州. 」取勝州路，過海州，並漣水，渡淮河，過泰州，西至揚州. 先鋒劉備並到，約離城一射地下寨.

卻說張表，點軍不見張寶，死在亂軍中. 張角大怒. 又見探馬至，報曰：「探得漢軍至近，有先鋒劉備離城一射地下寨. 」張角召諸將省會，來朝大軍須傾城都起，前迎劉備.

至次日天明，張角領軍出. 劉備分軍三隊，關、張二人各將一隊. 頭至兩軍相交. 關公襲其殿後，張飛橫脅便撞. 劉備教小校高叫：「若賊軍去其黃巾，棄了兵器，便在赦下！如捉住張角者，封為五霸諸侯！」道罷，有元帥軍至. 賊人見了，投戈棄甲，去了黃巾，拜降者勿知其數. 張角、張表死在亂軍之中.

劉備得了揚州，漢元帥領軍入揚州. 元帥降令，安撫百姓，秋毫無犯，如違者依軍令. 百姓皆喜. 元帥降令，自先鋒為首，以下諸將軍卒來日赴筵宴.

至次日，都赴席. 元帥言：「大小眾官，破黃巾賊生受！」各人賜賞畢，寫表申朝，選日回軍. 至長安，元帥令眾軍在東門外下寨. 元帥對劉備道：「破黃巾賊，功勞皆玄德也. 我今見帝，奏破黃巾一事，君王不錯矣. 」言劉備曰：「在東門外下寨，等二三日. 」

當日，劉備正與諸侯坐間，有一小校來報，有漢宣使來見先鋒. 劉備見道，慌出宮門迎接，至中軍帳坐定. 劉備禮畢，問常侍官何來. 「你不識我？我乃是十常侍中一人. 」段圭讓道：「俺眾人商議來，玄德公破黃巾賊寇，金珠寶物多收極廣，你好獻三十萬貫金珠與俺，便交你建節封侯，腰金衣紫. 」劉備曰：「但得城池營寨，所得金珠緞疋，皆元帥收訖，劉備並無分毫. 」段圭聽言，忽然便起，可離數步，回頭覷定劉備，罵：「上桑村乞食餓夫，. ..